‘જ્યારે હું માત્ર એક દરિદ્ર, અપરિચિત સંન્યાસી માત્ર હતો, જ્યારે કોઈ બંધુ-બાંધવ ન હતો, સાત સમુદ્ર તેર નદી પાર કરીને મારે અમેરિકા આવવાનું હતું, પરંતુ કોઈના નામે લખેલો કોઈ પરિચય પત્ર મારી પાસે ન હતો. મેં સ્વાભાવિક રીતે વિચાર્યું હતું કે આ નેતા (થિયોસોફિકલ સોસાયટીના) અમેરિકન છે અને ભારતપ્રેમી છે તો કદાચ તેઓ મારે માટે અમેરિકામાં કોઈના નામે પરિચય-પત્ર આપી દેશે, પરંતુ હું જ્યારે તેમની પાસે ગયો અને મેં તેમને આવા કોઈ પરિચય-પત્ર માટે અનુરોધ કર્યો તો તેમણે પૂછ્યું – ‘શું તમે અમારી સોસાયટીમાં સામેલ થઈ જશો? મેં જવાબ આપ્યો – ‘નહીં, હું તમારી સોસાયટીમાં કેવી રીતે સામેલ’ થઈ શકું?’ – ‘હું તમારા મોટા ભાગના સિદ્ધાંતોમાં વિશ્વાસ ધરાવતો નથી’ તેમણે કહ્યું – ‘તો તમે જાવ.’ – ‘હું તમારા માટે કાંઈ કરી શકું તેમ નથી.’ શું આ રીતે મારો માર્ગ આસાન કરવાનો હતો? જો અહીં મારો કોઈ થિયોસોફિસ્ટ મિત્ર હોત તો હું તેને પૂછત – ‘શું આને મારે માટે માર્ગ સરળ બનાવવાનું કહે છે?’